polyglot-tagger/wikipedia-language-snippets-filtered huggingface dataset:
ஓட்ட அளவி கண்டுபிடிக்கப்பட்டதற்கும், நில அளவாய்வாளர் சக்கரம் கண்டுபிடிக்கப்பட்டதற்கும் நேரடியாக தொடர்புள்ளது. நில அளவாய்வாளர் சக்கரம் துாரத்தை அளக்கவும், ஓட்ட அளவி, வாகனங்கள் கடந்த துாரத்தை அளக்கவும் உதவுகிறது. ஆரம்ப காலத்தில் ஓட்ட அளவியின் பல பாகங்கள், நில அளவாய்வாளர் சக்கரம் உருவாக்க பயன்பட்டது.
2015 இல் உலக மற்போர் மகிழ்கலை நிறுவன உலக மிகுகன வாகையாளர் பட்டத்தினைக் கைப்பற்றினார்.பின் தனது முதல் கண்டங்களுக்கு இடையிலான வாகையாளர் பட்டத்தினை வென்ற பிறகு, அவர் 29 வது டிரிபிள் கிரவுன் சாம்பியனாகவும், 18 வது கிராண்ட்ஸ்லாம் சாம்பியனாகவும் ஆனார். ரெஸ்டில்மேனியா 31 உட்பட உலக மற்போர் மகிழ்கலை நிறுவனக்காக பார்வைக்கு காசு எனும் பல முக்கிய கட்டண நிகழ்வுகளின் முக்கியப் போட்டிகளில் கலந்துகொண்டுள்ளார். ரோலின்ஸுக்கு எதிரான தனது இறுதிப் போட்டியில் மல்யுத்தம் செய்த தொழில்துறை மூத்த வீரர் ஸ்டிங், இவரை இதுவரை தான் பார்த்த அல்லது பணிபுரிந்த மிக திறமையான தொழில்முறை மல்யுத்த வீரர் என்று வர்ணித்தார். அவர் உலக மற்போர் மகிழ்கலை நிறுவன218 எனும் நிகழ்பட விளையாட்டில் முதன்மை விளையாட்டு வீரராக இருந்தார் . ப்ரோ ரெஸ்லிங் இல்லஸ்ட்ரேட்டின் பிடபிள்யுஐ 500 பட்டியலில் இவர் இரு முறை உலகின் சிறந்த வீரகளின் பட்டியலில் முதலிடம் பெற்றார்.
குழுவுடன் இருந்தபோது, உலக மற்போர் மகிழ்கலை நிறுவனடேக் இணை வாகையாளர் பட்டத்தினை பெற்றார். அதனைத் தொடர்ந்து ஜூன் 2014 இல் தனித்து விளையாடத் துவங்கினார். அதன் பின் ரோலின்ஸ் இரண்டு முறை உலக மற்போர் மகிழ்கலை நிறுவன வாகையாளாரகாவும், இரண்டு முறை யுனிவர்சல் வாகையாளராகவும், இரண்டு முறை இருமுறை கண்டங்களுக்கு இடையிலான வாகையாளராகவும் , ஒரு முறை யுனைடெட் ஸ்டேட்ஸ் வாகையாளர் பட்டம், ஐந்து முறை உலக மற்போர் மகிழ்கலை நிறுவன/ ரா இணை வாகையாளர் பட்டத்தினையும் இதில் ரோமன் ரெயின்சு மற்றும் ஆம்ப்ரோஸ் ஆகிய இருவருடன் இணைந்து தலா இரண்டு முறையும் ஜேசன் ஜோர்டான் மற்றும் பிரவுன் ஸ்ட்ரோமேன் ஆகியோருடன் இணைந்து தலா ஒருமுரையும் வென்றார். 2014 ஆம் ஆண்டின் மணி இன் தெ பேங்க் வெற்றியாளர், 2015 ஆம் ஆண்டின் சூப்பர் ஸ்டார் மற்றும் 2019 ஆண்கள் ராயல் ரம்பிள் வெற்றியாளர் ஆவார்.
2010 இல் உலக மற்போர் மகிழ்கலை நிறுவனத்தின் உடன் கையெழுத்திட்ட பிறகு, லோபஸ் அதன் அங்கத்துவ நிறுவனமான புளோரிடா சாம்பியன்ஷிப் மல்யுத்தத்திற்கு அனுப்பப்பட்டார், அங்கு அவர் சேத் ரோலின்ஸ் என்று பெயர் மாற்றப்பட்டு தொடக்க எப் டிடபிள்யூ கிராண்ட்ஸ்லாம் வாகையாளர் ஆனார் . உலக மற்போர் மகிழ்கலை நிறுவனத்தின் அங்கத்துவ நிறுவனமான என் எக்ஸ் டியில் கலந்து கொண்டு என் எக்ஸ் டி வாகையாளர் பட்டம் பெற்றார். சக மல்யுத்த வீரர்களான டீன் ஆம்ப்ரோஸ் மற்றும் ரோமன் ஆட்சிக்காலங்களுடன், தி ஷீல்ட் என்ற பிரிவின் ஒரு பகுதியாக 2012 சர்வைவர் தொடரில் உலக மற்போர் மகிழ்கலை நிறுவனத்தின் முக்கிய வீரர்கள் பட்டியலில் அறிமுகமானார்.
கால்பி டேனியல் லோபசு என்பவர் ஓர் அமெரிக்க மற்போர் வல்லுனர் மற்றும் நடிகர் ஆவார். தற்பொழுது டபிள்யு டபிள்யு ஈ-ல் ஒப்பந்தமாகி, அங்கே செத் ராலின்சு என்ற புனைப் பெயரில், ரா நிகழ்ச்சியில் பங்கேற்கிறார்.
சிறுவர்கள் விளையாடும் பொழுது பாடப்படும் பாடல்கள் விளையாட்டுப் பாடல்கள் எனப்படும். பாட்டும் விளையாட்டும் ஒன்றிணைந்து இருக்கும். இப்பாடல்கள் நாட்டார் பாடல் வகைகளில் அடங்கும். இவை தொழிற்பாடல்கள் போல நாட்டுப்புற மக்களால் விளையாடும் போது உற்சாகத்துக்காவும், மன மகிழ்ச்சிக்காகவும் பாடப்படுவன. விளையாட்டுப் பாடல்களில் ஒவ்வொரு விளையாட்டுக்கும் அவ்விளையாட்டை ஆடும்போது பாடல்கள் பாடப்படுகின்றன.
சிறுவரும் சிறுமிகளும் வேறுபாடின்றி விளையாடும் விளையாட்டு கண்ணாமூச்சி ஆட்டமாகும். ஒரு சிறுமியின் கண்ணை ஒருவர் மூட, மற்ற குழந்தைகள் ஓடி மறைந்து கொள்வார்கள். சிறுமியின் கண்ணை மூடுபவர்
என்று கூற,கண்ணைத் திறந்ததும் மற்றவர்களைக் கண்டுபிடிக்க வேண்டும். கண்டுபிடித்ததும், அகப்பட்டவன் கண்ணை, மறுபடியும் மூடுவர். ஒளிபவரைக் கண்டுபிடிக்கும் ஆட்டம் என்றும் கூறுவர்.
சிறுமிகள் இரு அணியாகப் பிரிந்து கொண்டு, ஒரு அணியினர் பூப்பறிக்க வருபவர்களாகவும், மற்றொரு அணியினர் பூவைப் பாதுகாப்பவர்களாகவும் நினைத்து விளையடுவார்கள்.
16 முதல் 18 ஆம் நூற்றாண்டுகளில் கோல்கொண்டா வைரத் தொழில் அதன் உச்சத்தில் இருந்தது, 23 சுரங்கங்கள்-அதில் கொல்லூர் சுரங்கம் மிகவும் சுறுசுறுப்பாக இருந்தது-இப்பகுதியில் இயக்கப்பட்டது மற்றும் ஒரு சுரங்கத்தில் ஒரே நேரத்தில் 30,000 பேர் வேலை செய்தனர். கோல்கொண்டாவில் உள்ள அனைத்து சுரங்கங்களில் இருந்தும் சுமார் 10,000,000 காரட்டுகள் கிடைக்கும் என மதிப்பிடப்பட்டுள்ளது. . பல தசாப்தங்களாக பயன்படுத்தப்படாத பிறகு, "கோல்கொண்டா வைரம்" என்ற சொல் 1950 களில் தே பீர்ஸின் விளம்பர பிரச்சாரங்களில் மீண்டும் பிரபலமடைந்தது. இதற்காக மர்லின் மன்றோ பரோடாவின் நிலவை அணிந்து ஒரு விளம்பர நிகழ்ச்சியில் தோன்றினார். 2015 ஆம் ஆண்டில், உசுமானியா பல்கலைக்கழகம் மற்றும் இந்திய புவியியல் ஆய்வு மையம் இரண்டும் இணைந்து, இப்பகுதியில் வைரச் சுரங்கத்திற்கான புதிய சாத்தியமான தளங்களைக் கண்டறிந்தது. இருப்பினும் 2022 வரை சுரங்கம் தொடங்கவில்லை.
இந்தியாவின் இன்றைய ஆந்திரப் பிரதேசம் மற்றும் தெலங்காணா மாநிலங்களின் கோதாவரி நதிப் பகுதியில் கோல்கொண்டா வைரங்கள் வெட்டப்படுகின்றன. நவீன ஐதராபாத்தின் மேற்குப் பகுதியில் உள்ள கோல்கொண்டா கோட்டை, கோல்கொண்டா சுல்தானகத்தின் இடமாக இருந்தது. மேலும், வைர மேம்பாடு, லேபிடரி மற்றும் வர்த்தகத்திற்கான முக்கிய மையமாக மாறியது. கோல்கொண்டா வைரங்கள், தூய கரிமத்தால் உருவாக்கப்பட்டவை, நைட்ரசன் அற்றவை மற்றும் அதிகத் தெளிவுடன் பெரியவை, வகை என வகைப்படுத்தப்படுகின்றன. அவை பெரும்பாலும் முதல் நீரின் வைரங்கள் என்று விவரிக்கப்படுகின்றன, இவை வரலாற்றின் மிகவும் பிரபலமான வைரங்களில் ஒன்றாகும். "கோல்கொண்டா வைரம்" என்ற சொல் ஒப்பற்ற தரம் கொண்ட வைரங்களின் அடையாளமாக மாறியது.
2,000 ஆண்டுகளாக கோல்கொண்டா வைரங்கள் மட்டுமே அறியப்பட்ட சிறந்த வைரங்களாக இருந்தன. பல நூற்றாண்டுகளின் அதிகப்படியான சுரங்கத்தின் காரணமாக, அவற்றின் உற்பத்தி 1830 முதல் தீர்ந்து விட்டது. மேலும் ரத்தினவியலாளர்கள் மற்றும் வணிகர்கள் கோல்கொண்டா வைரங்களை பழமையான, அரிதான மற்றும் விலைமதிப்பற்றவை என வகைப்படுத்தியுள்ளனர். பிரபலமான கோல்கொண்டா வைரங்களில் நிறமற்ற கோகினூர், நாசக் வைரம், நீல நம்பிக்கை வைரம், சிலையின் கண், இளஞ்சிவப்பு டாரியா-ஐ-நூர், வெள்ளை ரீஜண்ட், டிரெஸ்டன் கிரீன் மற்றும் நிறமற்ற அக்பர் ஷா வைரம், நிசாம் வைரம் மற்றும் பெரிய மொகுல் போன்ற கண்டுபிடிக்க முடியாத வைரங்கள்.
கோல்கொண்டா வைரம் இந்திய வைரங்களில் உலகப் புகழ் பெற்ற வைர வகை ஆகும். இந்தத் தொழிலானது சுல்தானியர்களின் ஆட்சியின் போது உருவானது. சுரங்கங்களில் இருந்து வைரங்கள் கோல்கொண்டா கோட்டைக்கு எடுத்து வரப்பட்டன. கோட்டைக்கு கொண்டு வரப்பட்ட வைரங்களை வெட்டி,பளபளப்பாக்கி, பட்டைதீட்டி, மதிப்பீடு செய்யப்பட்டு பின்னர் விற்பனை செய்யப்பட்டன. கோல்கொண்டா ஒரு வைர வர்த்தக மையமாக தன்னை நிலைநிறுத்தியது. 19ஆம் நூற்றாண்டின் இறுதி வரை, கோல்கொண்டா சந்தை உலகின் சிறந்த மற்றும் மிகப்பெரிய வைரங்களின் சந்தையாக இருந்தது.
சிந்துபாத்தின் வைரங்களின் பள்ளத்தாக்கு, மார்கோ போலோவின் ரத்தினக் கதை, ரஸ்ஸல் கான்வெல்லின் ஏக்கர்ஸ் ஆஃப் டயமண்ட்ஸ் போன்ற நாட்டுப்புறக் கதைகளின்படி, சில கோல்கொண்டா வைரங்கள் சபிக்கப்பட்டவை. இவை அவற்றின் உரிமையாளர்களுக்கு நல்ல அதிர்ஷ்டத்தை வழங்குகின்றன அல்லது மாய சக்திகளைக் கொண்டுள்ளன. ஒரு சிலர் இதை தாயத்துகளாக அணிந்தனர். 2013 ஆம் ஆண்டில், நிசாம்களின் நகைகளிலிருந்த இளவரசி வைரம் $ 39.3 மில்லியன் அமெரிக்க டாலருக்கு ஏலம் போனது.
அகப்பொருள் பாடல்களில் முதற்பொருள், கருப்பொருள், உரிப்பொருள் ஆகிய முப்பொருளும் பயின்று வரும். இவை மூன்றில் உரிப்பொருள் என்பதே பாடலின் அடிக்கருத்து ஆகும். இம்மூன்று பொருளும் உள்ள பாடல்களும் உண்டு. முதற்பொருளும் கருப்பொருளும் இன்றி உரிப்பொருள் மட்டுமே அமையும் பாடல்களும் உண்டு. முதலும் கருவும் இன்றிப் பாடல் அமையலாம். உரிப்பொருளின்றிப் பாடல் அமையாது. உரிப்பொருளே பாடலின் அடிப்படையாகும்.
ஐந்திணைகளும் உரிப்பொருளும் என்பது தொல்காப்பியம் முதலில் வரையறுத்த வாழிட மக்கள் சார்ந்த அகத்திணை இலக்கிய மரபு வகையினமாகும். இந்நூல் தமிழக வாழிடத்தைப் புவியியலாக ஐந்து வாழிடங்களாகப் பிரித்து அம்மக்களின் வாழ்முறைமைகளுக்கு இலக்கணம் இலக்கணம் வகுத்தது.
‘ஒழுக்கத்திணைத் திணை என்பாரும், நிலத்தினை திணை என்பாரும் இருபகுதியர் ஆசிரியர்; அது பொருந்தாது. ஒழுக்கமே திணை எனப்படும்’ என்பதனால் திணை ஒழுக்கமே என்பது உறுதியாகிறது.
‘திணை என்பது திட் அல்லது திண் என்னும் அடியாகப் பிறந்தது, நிலப்பரப்பு என்பது இதன் பொருள்’ என்று திணை என்னும் சொல்லுக்கு விளக்கம் தருகிறார் ந.சி.கந்தையா பிள்ளை.
திணை என்ற சொல் சங்கப் பாடல்களில் குடி, குடியிருப்பு, கணம் ஆகிய பொருள்களில் கையாளப்பட்டுள்ளது. இப்பொழுது ‘ஒழுக்கம்’ என்ற பொருளில் வழங்கப்பட்டு வருகிறது.
இந்த சிறிய தட்டுகள் வரைப்படத்தில் தென்படுவதில்லை.இத்தட்டுகள் ஒரு மில்லியன் ² க்கும் இருபது மில்லியன் ² க்கும் இடைப்பட்ட பரப்பளவைக் கொண்டதாகும்
'நிலத் தட்டுகள் என்பது புவியின் மேலோட்டு பகுதியும் கடலடி பகுதியும் இணைனந்த பாறைகளால் ஆனவை.புவியின் மேலோடு உடைந்த பாறைத் துண்டுகள் ஒன்று சேர்ந்தது போன்ற அமைப்பை கொண்டது நிலத்தட்டுகள் ஏறக்குறைய 100கி.மீ அடர்த்தியினைக் கொண்டது.மேலும் கடலடி மேலோடு சிலிகான் மற்றும் மெக்னீசியம் உள்ளடக்கியதால் சிமா எனப்படுகிறது.கண்ட மேலோடு சிலிகான் மற்றும் அலுமினியம் சியால் எனப்படுகிறது.
புவித்தோற்றவியல் வல்லுநர்கள் ஒவ்வொரு பாறைத் துண்டுகளும் சேருமிடத்தினை நிலத் தட்டுளின் விளிம்புகள் எனக் குறிப்பிடுகின்றார்கள்.இவை நிலையானவை அல்ல.இடம் பெயர்ந்து கொண்டே இருப்பவை.நிலத்தட்டுகள் மூன்று பிரிவுகளாகப் பிப்ரிக்கப்படுகிறது
1900 ஆம் ஆண்டில் ஆசிரியராக இருந்தபோது 'உடையார்களின் கீழ் மைசூர் வரலாறு' என்னும் ஆய்வேட்டை மெட்ராஸ் ரெவ்யூ என்னும் இதழில் வெளியிட்டார். இதன் விளைவாக பெங்களூரு மையக் கல்லூரியில் வரலாற்று விரிவுரையாளராக அமர்த்தப்பட்டார்.
1919 இல் கொல்கத்தா பல்கலைக் கழகப் பேராசிரியராக அமர்த்தப்பட்டார். அங்கு இவருக்கு மதிப்புறு முனைவர் பட்டம் கிடைத்தது. பல இதழ்களில் இந்திய வரலாறு குறித்த கட்டுரைகளை எழுதினார். இந்திய வரலாறு இதழின் பதிப்பாசிரியராகவும் இருந்தார்.
1921ல் ஷஃபாட் அகமத் கானால் ஆரம்பிக்கப்பட்ட ஜர்னல் ஆஃப் இண்டியன் ஹிஸ்டரி என்ற பத்திரிக்கையை எடுத்து நடத்தினார். ஆரம்பத்தில் பத்திரிக்கையை நடத்துவதில் பொருளாதாரச் சிக்கலிருந்ததால் கேரளாப் பல்கலைக்கழகம் அதனை ஏற்று நடத்துவதற்கு ஏற்பாடு செய்தார். ஆனால் கேரளப் பல்கலைக்கழகத்திடம் ஒப்படைப்பதற்கு முன்னதாகவே தரமான உலக வரலாற்றுப் பத்திரிக்கையாக அதை உயர்த்தியிருந்தார்.
கல்கத்தா பல்கலைக்கழகம் அவருக்கு கெளரவ முனைவர் பட்டம் வழங்கி பெருமைப்படுத்தியது. . அவரைத் தொடர்ந்து கே. ஏ. நீலகண்ட சாஸ்திரி சென்னைப் பல்கலைக்கழகத்தின் இந்திய வரலாறு மற்றும் தொல்லியல் துறைத்தலைவராகப் பொறுப்பேற்றார்.
தென்னிந்திய கல்வெட்டுக்கள் மற்றும் தொல்லியல் பற்றி ராபர்ட் செவல் எழுதிய புத்தகங்கள் கிருஷ்ணசாமி அய்யங்காரை விஜயநகர வரலாற்று ஆராய்ச்சியில ஈடுபாடு கொள்ளத் தூண்டியது. 1920ல் விஜயநகர வரலாறு பற்றிய தலைசிறந்த படைப்புகளை இவர் வெளியிட்டார். இவரது ஆய்வுமுறை, செவல் மற்றும் இவருக்கு முந்தைய வரலாற்றாளர்களிலிருந்து வேறுபட்டிருந்தது. விஜயநகரப் பேரரசு உருவாகக் காரணமாக இருந்த இந்து-முஸ்லீம் மோதல்களையும் சண்டைகளையுமே இவரது ஆராய்ச்சி சார்ந்துள்ளது. 1921ல் வெளிவந்த இவரது ஏன்ஷியன்ட் இந்தியா என்ற புத்தகத்தில் போசள அரசன் மூன்றாம் வீர வல்லாளன் தெற்கிலிருந்து முகமதியர்களைத் துரத்தியடிக்க மேற்கொண்ட முயற்சிகளாலும், இந்துக்களுக்காக நடத்திய சண்டைகளினால் அவரது வம்சமே முடிவுக்கு வந்தது என்றும் கூறியுள்ளார். இவரது கூற்றுக்களைக் கன்னட வரலாற்றாளர் பி. ஏ. சாலடூர், தெலுங்கு வரலாற்றாளர் என். வெங்கடரமணய்யாவும் ஆமோதிக்கின்றனர்.
கிருஷ்ணசாமி அய்யங்காரின் ஆய்வுமுறை தேசியவாதம் சார்ந்து அமைந்திருப்பதாக ஆ. இரா. வேங்கடாசலபதி கூறுகிறார். அவரது தென்னிந்திய வரலாற்று ஆராய்ச்சிப் புத்தகங்களில், தென்னிந்தியா இந்திய நாட்டின் பிறபகுதிகளுடன் நெருங்கிய தொடர்புடையாதாகவே காட்டப்பட்டுள்ளது. மேலும் தென்னிந்தியாவின் வரலாறும் நாகரீகமும் பரந்த இந்தியப் பாரம்பரியத்தின் அங்கங்களாகவே சித்தரிக்கப்பட்டுள்ளன.
கிருஷ்ணசாமி அய்யங்கார் கும்பகோணத்துக்கு அருகிலுள்ள சாக்கோட்டைக் கிராமத்தில் பிறந்தார். இவரது 11 வது வயதில் இவருடைய தந்தை காலமானார். தனது பள்ளிப்படிப்பை கும்பகோணத்தில் முடித்துவிட்டு பெங்களூரில் தம் தமையனார் உதவியுடன் கல்வி பயின்றார். இவர் விரும்பி படித்தவை இயற்பியலும் கணிதமும். பள்ளியில் ஆசிரியர் பணியைச் செய்துகொண்டே சென்னைப் பல்கலைக்கழகத்தில் வரலாற்றில் இளங்கலை மற்றும் கணிதத்தில் முதுகலைப் பட்டம் பெற்றார். அடிக்கடி மாறுதல் ஆனபடியால் கணிதம் பயில்வதைத் தொடராமல் வரலாற்றுப் பாடத்தில் தம் ஆர்வத்தைச் செலுத்தினார்.
சாக்கோட்டை கிருஷ்ணசாமி ஐயங்கார் ஒரு இந்திய வரலாற்றாளர், ஆய்வாளர் மற்றும் திராவிடவியலாளர். இவரது வரலாற்று ஆராய்ச்சி முறை இந்திய தேசஞ்சார்ந்ததாக அமைந்திருந்தது. இவர் சென்னைப் பல்கலைக்கழகத்தின் இந்திய வரலாறு மற்றும் தொல்லியல் துறையின் தலைவராக பணியாற்றியவர் . பதின்மூன்று நூல்களும் பல ஆராய்ச்சிக் கட்டுரைகளும் எழுதியுள்ளார். தென்னிந்திய வரலாற்றை எழுதி உலகறியச் செய்தவர்.
களப்பிரர்கள் ஆட்சிக் காலம், சோழர் ஆட்சி முறை, பல்லவர் வரலாறு, விசய நகர வரலாறு ஆகியன இவருடைய ஆய்வுகளால் வெளிவந்தன. தென்னிந்தியப் பண்பாடு பற்றியும் எழுதினார். சங்க இலக்கியங்களைச் சான்றாகக் கொண்டு வரலாறு எழுதலாம் என்னும் முறையைக் கையாண்டார்.
பொதுவாக ஒரு தனிமத்தின் அணுக்களை ஒன்றிலிருந்து மற்றொன்று பிரித்தறிய முடியாது. எனினும், வெவ்வேறு பொருண்மை கொண்ட நிலையான ஓரகத் தனிமங்களைப் பயன்படுத்தும்போது, அவற்றை ஒன்றிலிருந்து மற்றொன்றாக பொருண்மை நிற நிரல் ஒளி அளவையியல் அல்லது அகச்சிவப்பு நிற நிரலியல் மூலம் பிரித்தறிய முடியும். கதிரியக்க ஓரகத் தனிமங்களைப் பயன்படுத்தும்போது, அவற்றினை அவை உமிழும் கதிரியகத்தின் மூலம் கண்டறியலாம். இது கதிரியக்க ஒரகத் தனிம அடையாளமிடல் .
இம்முறையைப் பயன்படுத்தும்போது உமிழப்படும் கதிரியக்கத்தைக் கண்டறிய கீகர்-முல்லர் எண்ணியும் மிளிர்வொளி வெண்ணியும் பயன்படுத்தப்படுகின்றன. திசுவில் கதிரியக்க ஓரகத் தனிம அடையாளமிடல் செய்யப்பட்டிருந்தால் அவற்றிலிருந்து வெளியேறும் கதிரியக்கத்தைக் கண்டறிய கதிரியக்கப்படமெடுப்பு முறை பயன்படுத்தப்படுகிறது.
மிகச் சாதாரணமாகப் பயன்பாடுகளில் முக்கியமானது ஓரிமத்தனிம அடையாளமிடல் அசாதாரணமான ஓரகத் தனிமங்கள் அல்லது கதிரியக்க ஓரகத் தனிமங்கள் வேதி எதிர் வினைகளில் சுவடைகளாகவோ குறிஞன்களாகவோ பயன்படுத்தப்படுகின்றன.
ஓரகத் தனிமங்கள் அவற்றின் சிறப்புப் பண்புகளின் காரணமாகப் பல்வேறு வகைகளில் பயன்படுகின்றன. குறிப்பாக, அவற்றின் வேதிப்பண்புகளும் அவற்றின் உட்கருப் பண்புகளும் பயன்படுத்தப்படுகின்றன.
எங்கு போவது என்ன செய்வது என்று எதுவுமே தெரியாமல் நெடுந்தூரம் நடந்து அவர்கள் களைப்படைந்தனர். அப்போது அருகில் தென்பட்ட ஆற்றுக்குச் சென்று தண்ணீர் அருந்தலாம் என ஆற்றை நோக்கிச் சென்றனர். ஆனால் ஆற்றை அடைவதற்கும் இருவரும் மயங்கி விழுந்தனர். அந்த ஆற்றில் துணி துவைக்க வரும் சலவைத் தொழிலாளியான குயிலான் என்பவர் அங்கு மயங்கிய நிலையில் உள்ள இருவரையும் கண்டு அவர்களைக் காப்பாற்றினார். அவர்களிடம் யார் என்று விசாரித்தார் குயிலான் ஆனால் முண்டு சாமியும் அவருடைய சகோதரியும் தாங்கள் யார் என்ற உண்மையை அவரிடம் தெரிவிக்காமல் அனாதைகள் என்றனர்.
இதன்பின்னர் அவர்களை தன்னுடைய வீட்டிற்கு அழைத்துச் சென்று அவர்களுக்கு துணிகளை சலவை செய்யும் வேலை கொடுத்து இருக்க இடமும் கொடுத்தார். குயிலானுக்கு சிவ பொலிவு என்ற வயதுக்கு வந்த அழகான மகள் இருந்தாள். அவளும், முண்டு சாமியும் காதலிக்க தொடங்கினார்கள். ஒருநாள் இந்த விஷயம் குயிலைனுக்கு தெரிந்தது விட்டது. உண்ட வீட்டுக்கு ரெண்டகம் செய்து விட்டானே இவனை சும்மா விடக்கூடாது என்று முண்டு சாமியின் மீது கோபம் கொண்டார் குயிலான். இவர்களின் காதலை பிரிப்பதற்கு எவ்வளவோ முயற்சி செய்தார் ஆனால் அது முடியாமல் போனது. அதனால் முண்டு சாமியையும் அவரடைய சகோதரியையும் திட்டமிட்டு கொலை செய்தார். இந்த நிகழ்வு நடந்த சில நாட்களுக்கு பிறகு, குயிலானுக்கு பல துர்சகுணங்கள் ஏற்பட்டன. இதற்கெல்லாம் காரணம் இறந்துபோன முண்டு சாமி தான் என்று எண்ணி முண்டு சாமிக்கு ஒரு கோயிலை எழுப்பி அவனுக்கு வண்ணாரமாடன் என்ற பெயரை வைத்து தெய்வமாக வணங்க ஆரம்பித்தார் குயிலான். இப்படி உருவானதுதான் வண்ணார மாடன் சாமி ஒரு காதலுக்காக உயிரை விட்ட முண்டு சாமியை மக்கள் இன்றும் தெய்வமாக வழிபட்டு வருகிறார்கள்.
வண்ணாரமாடன் குறித்து நிலவும் செவிவழிக் கதை பின்வருமாறு; சில நூற்றாண்டுகளுக்கு முன்பு ஒரு அரசர் ஆட்சி செய்து வந்தார். அவருக்கு நீண்ட நாட்களாக குழந்தை இல்லாத நிலையில் ஒரு பெண் குழந்தை பிறந்தது. ஆனால் ஆண் குழந்தை இல்லையே என்று அரசர் வருத்தப்பட்டார். ஆனால் அடுத்த சிலகாலத்திற்குப் பிறகு அரசியாருக்கு ஒரு ஆண் குழந்தை பிறந்தது. அந்த ஆண் குழந்தைக்கு முண்டுசாமி என பெயரை வைத்து வளர்த்தனர். இந்நிலையில் எதிர்பாராதவிதமாக அரசரும் அரசியும் மரணமடைந்தார்கள். இதனால் முண்டு சாமியின் சகோதரி முண்டு சாமியை அரசனாக்க முயற்சி செய்தார். அதே நேரம் அரசாட்சிக்கு ஆசைப்பட்ட முண்டு சாமியின் உறவினர்கள் முண்டு சாமியையும் அவனுடைய சகோதரியையும் கொன்று விட்டு ஆட்சியை அபகரிக்க திட்டம் திட்டினர். உறவுக்காரர்கள் சூழ்ச்சியை அறிந்தார் முண்டு சாமியின் சகோதரி தன் தம்பியை அழைத்துக் கொண்டு அரண்மனையை விட்டு யாருக்கும் தெரியாமல் வெளியேறினாள்.
முருகனால் போரில் சூரபத்மன் தோற்கடிக்கப்பட்ட போது அவன் மனம் திருந்தி, இறையருள் வேண்டி இந்தப்பகுதிக்கு வந்து மயில் வடிவ மலையாக மாறி கடும் தவம் புரிந்ததாகவும், தவத்தில் மகிழ்ந்து முருகன் அவனுக்கு காட்சி தந்ததாகவும், அப்போது சூரபத்மன் தன்னை முருகனின் வாகனமாக ஏற்றுக் கொள்ள வேண்டும் என முருகனிடம் வேண்டியதாகவும் மற்றொரு புராணத்தகவல் கூறுகிறது. மயில் வடிவ மலையாக இருந்து தான் தவம் புரிந்த இந்த மலைக்கு ‘மயூராசலம்’ எனப் பெயர் விளங்க வேண்டும் எனவும் முருகன் எந்த நாளும் இங்கு வீற்றிருந்து பக்தர்களுக்கு அருள் புரிய வேண்டும் என்றும்
சூரபத்மன் கோரிக்கை வைத்ததாகவும், அதற்கு முருகன் அவனிடம், ‘‘எதிர் காலத்தில் பாலசித்தர் என்பவர் இங்கு தவம் புரிவார். அப்போது உன் விருப்பம் நிறைவேறும்!’’ என்று கூறிவிட்டு மறைந்ததாகவும் கூறப்படுகிறது. பாலசித்தர் தவம் புரியும் காலம் வரையிலும் சூரபத்மன் மலையாக நிலை கொண்டு அங்கு காத்திருந்தான். ‘மயூராசலம்’ என்ற இந்தப் பெயரே பின்னர் மயிலம் என்று மருவியது என்கிறார்கள்.
கண்ணீருடனான வேண்டுதலால் மனம் மாறிய முருகக்கடவுள் மயில மலை அருகே வராகா ஆற்றங்கரையில் மயில் வடிவத்தை எடுக்க மிகுந்த உறுதியுடன் தியானம் செய்யும்படி கட்டளையிட்டதாகவும் புராணங்கள் குறிப்பிடுகின்றன. மேலும், சூரபத்மன் தான் அவ்வாறு தவம் செய்து மயில் வடிவத்தைப் பெறும் போது அதே மலையில் முருகன் நிரந்தரமாக இருந்து அருள்புரிய வேண்டும் எனவும் கேட்டுக்கொண்டதாகவும் புராணங்கள் குறிப்பிடுகின்றன. முருகன் அதற்கு இசைவு தெரிவித்ததாகவும், அதனால், இந்த மலை மயிலமலை என்றும் இந்த இடம் மயிலம் என்றும் குறிப்பிடப்படுவதாகத் தல வரலாறுகள் குறிப்பிடுகின்றன. மலையுச்சியில் உள்ள கோவில் பொம்மயாபுரம் மடாதிபதியால் சிறப்பான அளவில் கட்டப்பட்டது. மலையின் அடிவாரத்தில் நிறுவப்பட்ட மடம் கோவிலின் நிர்வாகத்தைக் கவனித்துக் கொள்கிறது. இந்த நிர்வாகத்தினர், பொதுமக்கள் மற்றும் பார்வையாளர்களுக்குத் தேவையான வசதிகளை ஏற்படுத்தித் தந்துள்ளனர்.
சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கிலப் புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய விழா நாட்களில் சிறப்பு வழிபாடுகள் நடத்தப்படுகின்றன. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர்.
சூரபத்மாவின் கொடூரமான ஆட்சியின் முடிவைக் கொண்டு இந்த தலத்தின் தல வரலாறு தொடங்குகிறது. சூரபூரணரின் கூற்றுப்படி, சூரபத்மா, முருகனுக்கு எதிராளியான அசுரமயோபாயத் தந்திரங்களை எல்லாம் பயன்படுத்தியும் தோல்வியுற்றார். இதன் பிறகு, சூரபத்மன் தன்னை முருகனின் வாகனமாக ஏற்றுக்கொள்ளும்படி கண்ணீர் மல்க வேண்டியதாகப் புராணங்கள் கூறுகின்றன.
பாண்டிச்சேரி விமான நிலையமே இதன் அருகில் உள்ள விமான நிலையம் ஆகும். பாண்டிச்சேரி விமான நிலையம் இங்கிருந்து 30 கிலோமீட்டர் தொலைவில் உள்ளது. திருச்சி மற்றும் சென்னை விமான நிலையங்கள் இங்கிருந்து முறையே 205 கிலோமீட்டர் மற்றும் 130 கிலோமீட்டர் தொலைவில் அமைந்துள்ளன.
மயிலம் விழுப்புரம் மாவட்டத்தில் உள்ள சிறிய கிராமம் ஆகும்.இங்குள்ள கோயில் சிறிய மலையில் அமைந்த கோயில் ஆகும். சோழமண்டல கடற்கரையில் உள்ள ஒரு கிராமத்தோடு இணைக்கப்பட்டுள்ளது. பாண்டிச்சேரிக்கு அருகில் உள்ளது. இது பிராமணர்களுக்கு நன்கொடை அளித்த கிராமமாக இருந்தது.
மயிலம் முருகன் கோயில் திண்டிவனத்திலிருந்து பதினைந்து கிலோமீட்டர் தூரத்திலும், பாண்டிச்சேரி முதல் முப்பது கிலோமீட்டர் தூரத்திலும் குன்றின் மேல் அமைந்துள்ளது.
1372 க்கு இடையில் எழுதப்பட்டிருக்கலாம் என நம்பப்படுகிறது, இக்கவிதை ‘ தி ட்ரெம் ஆஃப் சாஸர்’ என்றும் அழைக்கப்படுகிறது. ‘அன் எபிசி’ என்ற சாஸரின் சிறிய கவிதைக்குப் பின்னர் ‘தி புக் ஆஃப் தி டச்சஸ்’ அல்லது ‘தி டெத் ஆஃப் ப்ளான்ச்’’ என்று அறியப்படுகின்ற நீண்ட கவிதை எழுதப்பட்டது. இக்கவிதை ஜாண் ஆஃப் காண்ட் அவர்களது மனைவி ப்ளான்ச் ஆஃப் லான்ஸஸ்டரின் மரணத்தின் நினைவாக எழுதப்பட்டதாக குறிப்புகள் தெரிவிக்கின்ற்ன.
பறவையினங்கள் வலசை போதல் 40 விழுக்காடு முதல் 50 விழுக்காடு பறவைகள் வலசை போகக் கூடியவை. உணவுத் தேவை மற்றும் முட்டையிட்டுக் குஞ்சு பொரிப்பதற்குத் தேவையான தகுந்த தட்ப வெப்ப நிலைகளைத் தேடியும் (ஒவ்வொரு வருடமும் குளிர்காலங்களில் மேற்கத்திய நாடுகளில் இருந்து கிழக்கில் உள்ள வெப்ப வலய நாடுகளுக்கு ஒவ்வொரு வருடமும் ஒரு குறிப்பிட்ட இடத்திற்கு பல ஆயிரம் கிலோ மீட்டர் தாண்டி வருவது வலசை போதல் ஆகும். இதனை பறவைகள் புலப்பெயர்வு என்றும் அழைக்கலாம்.
பறவைகள் வலசை போதல், கூடு கட்டுதல், இனப்பெருக்கம் செய்தல், உணவு உள்ளிட்டவை பற்றி ஆராய்ச்சி செய்வது ஒரு நவீன காலப்பழக்கம். இத்துறை கிட்டத்தட்ட முன்னூறு ஆண்டுகள் வரலாறு கொண்டது. ஆனால் இது தொடர்பான குறிப்புகள் பண்டைத் தமிழ் இலக்கியங்களில் விரவிக் கிடக்கின்றன. பண்டைத் தமிழர்கள் இவற்றை 2-ஆம் நூற்றாண்டில் எழுதிய சங்க இலக்கியத்தில் விரிவான வர்ணணைகளுடன் காணப்படுகிறது.
இந்தச் செய்யுள் வரிகளில் சிவப்பு கால்கள், பவளச் சிவப்பு நிறத்துடன் பனங்கிழங்கைப் பிளந்தது, போல நீண்டு காணப்படும் அலகைப் பற்றி புலவர் வர்ணிக்கிறார். இந்தக் குறிப்புகளைக் கொண்டு பார்க்கும் போது புலவர் குறிப்பிடும் பறவை செங்கால் நாரை – என்று தெளிவாகப் புரிகிறது. அப்புலவர் அதை வர்ணிப்பது மட்டுமின்றி, அப்பறவையின் இடப்பெயர்வு பண்புகளையும் புலவர் காட்சிப்படுத்தியுள்ளார்.
இன்றைய காலகட்டத்தில் உள்ளதைப் போல சுற்றுச் சூழல் விழிப்புணர்வோ அறிவியல் வளர்ச்சியோ, இல்லாத காலத்தில் தமிழர்களின் வாழ்க்கையில் இருந்து இயற்கை கூறுகள் பிரிக்க முடியாததாக இருந்து வந்திருக்கிறது.
இந்தியாவின் கொல்கத்தாவில் பரேஸ் சந்திரா மற்றும் சிவான சக்ரவர்த்தி ஆகியோருக்கு காயத்ரி சக்ரவர்த்தி பிறந்தார். ஸ்பிவாக்கின் பெரிய தாத்தா பிரதாப் சந்திர மஜூம்தர் ஸ்ரீ ராமகிருஷ்ணாவின் மருத்துவர் ஆவார். அவரது தந்தையான பரேஷ் சந்திர சக்ரவர்த்தி ஸ்ரீ சரதா தேவியால் தீக்‌ஷை கொடுக்கப்பட்டார். மசெயின்ட் ஜான்ஸ் மறைமாவட்டப் பெண்கள் உயர்நிலைப்பள்ளியில் தனது இரண்டாம் நிலை கல்வி முடிந்தபின், ஸ்பிவக் கொல்கத்தாவின் பிரசிடென்சி கல்லூரியில் கொல்கத்தா பல்கலைக்கழகத்தில் பட்டப்படிப்பில் கலந்து கொண்டார். அவர் 1959 இல் பட்டம் பெற்றார். ஸ்பிவக் கார்னெல் பல்கலைக்கழகத்தில் பயின்றார், அங்கு அவர் ஆங்கிலத்தில் தனது எம்.ஏ.வை நிறைவு செய்தார் மற்றும் தெல்லுரைட் ஹவுஸில் உறுப்பினராக தேர்ந்தெடுக்கப்பட்ட முதல் பெண்மகர்களில் ஒருவர். கரோனிலிருந்தே ஒப்பீட்டு இலக்கியத்தில் தனது இளநிலை டி.டி.வைத் தொடர்ந்தார், அதே சமயம் அயோவா பல்கலைக்கழகத்தில் கற்பித்தார். பால் டி மேன் அறிவுறுத்திய அவரது விவாதம், . இல் இருந்தது. மற்றும் : தி லைஃப் அண்ட் பொயட்ரி ஆஃப் . . ஈட்ஸ்.
"மிகவும் செல்வாக்கு பெற்ற காலக்காலிய அறிவாளிகளில் ஒருவராக" கருதப்பட்ட ஸ்பிவாக், "கன் தி தி சால்லரின் ஸ்பீக்க் ?," என்ற கட்டுரையையும், ஜாக் டிரிடாவின் டி லா கிராமிமாலஜிஜியின் அறிமுகத்தையும் அறிமுகப்படுத்தினார்.2012 இல், "உலகளாவிய உலகத்துடன் தொடர்புடைய அறிவார்ந்த காலனித்துவத்திற்கு எதிரான மனிதநேயங்களுக்கு ஒரு முக்கிய தத்துவவாதி மற்றும் கல்வியாளர்" என்று கலை மற்றும் மெய்யியலில் கியோட்டோ பரிசு வழங்கப்பட்டது. 2013 இல், இந்தியக் குடியரசு இவருக்கு பத்ம பூசண் விருது வழங்கி கவுரவித்தது.
காயத்ரி சக்ரவர்த்தி ஸ்பிவாக் என்பவர் இந்திய அறிஞர், இலக்கிய தத்துவவாதி, மற்றும் பெண்ணிய விமர்சகர். இவர் கொலம்பியா பல்கலைக்கழகத்தில் பல்கலைக்கழகப் பேராசிரியராக உள்ளார், அங்கு அவர் ஒப்பீட்டு இலக்கியம் மற்றும் சங்கத்தின் நிறுவனர் உறுப்பினராக உள்ளார்.
கையுந்துபந்து 1895ஆம் ஆண்டு அமெரிக்காவில் கண்டுபிடிக்கப்பட்டது.இவ்விளையாட்டானது கனடாவில்1900 ஆம் ஆண்டு முதன்முதலாக -வின் ஒட்டாவா கிளையால் அறிமுகப்படுத்தப்பட்டு அதன் அட்டவணையில் சேர்க்கப்பட்டது. இந்த விளையாட்டானது டொராண்டோ மற்றும் மெண்ட்ரியலில் உள்ள -க்கு பரவியது. இந்த மையங்களால் பல்வேறு போட்டிகள் நடத்தப்பட்டன. கனடாவில் மிக நீண்ட காலமாக ஒழுக்கமைவுடன் பல போட்டிகள் நடத்தப்பட்டு வந்தன. முதல் உலகப்போருக்கு முன்பாக யுனைடெட் ஸ்டேட்ஸ்,ரஷ்யா,ஆசியா நாடுகளில் கையுந்துபந்து முழுவதும் பரவியக் கொண்டிருக்கும் பொழுது கனடாவில் கையுந்துபந்து ஆதிக்கம் சற்று அதிகமாக இருந்தது.
இரண்டாம் உலகப்போருக்கு பின் சர்வதேச கையுந்துபந்து கழகம் உருவாகியவுடன், இந்த விளையாட்டானது சர்வதேச அங்கீகாரம் பெற்றது. கனடா 1953-ல் சர்வதேச கையுந்துபந்து கழகத்தில் இணைந்த்து. அதே ஆண்டில் கனடியன் வாலிபால் சங்கம் நிறுவப்பட்டது.
வெஸ்மெக்கிகார்சங்கத்தின் முதல் தலைவராக பொறுப்பேற்கும்முன் கோர்ட்டன்ஓடல் இடைக்கால தலைவராக பணியாற்றினார்.தற்போதைய தலைவர் டேவ் கேரே 80,000 –க்கும் மேற்பட்ட உறுப்பினர்களைக்கொண்டஒரு நிறுவனத்தைமேற்பார்வை செய்கிறார். இச்சங்கம் கனடியன்வாலிபால் என பெயர்மாற்றம் செய்யப்பட்டது.இச்சங்கத்தின் தலைமையகம் ஒண்டாரியோவிலுள்ள ஒட்டாவாவில் அதன் தலைமையகம் உள்ளது. இச்சங்கம் நிறுவப்பட்டபொழுது மூன்று பகுதிகளாக பிரிக்கப்பட்டது. ஒட்டாவா,டொரண்டோ மற்றும் மான்ட்ரியல்.
கனடாவின் முதல் சர்வதேச சர்வதேச கையுந்துபந்து போட்டி அனுபவம் 1952ஆம் ஆண்டு சிக்காக்கோவில் நடைபெற்ற பான்-அமெரிக்கா போட்டியில் கலந்து கொண்டதன் மூலம் ஏற்பட்டது. இன்று கனடா அனைத்து வகை சர்வதேச போட்டிகளிலும தேர்வு பெற கடுமையாகப் போராடிக் கொண்டிருக்கிறது. 1976-ஆம் ஆண்டிலிருந்து,கனடாவின் தேசிய அணியானது ஆண்கள் மற்றும் பெண்கள் பிரிவில் தொடர்ச்சியாக கோடைகால ஒலிம்பிக் போட்டியிலும்உலக சாம்பியன்ஷிப் போட்டிகளிலும் பலசந்தர்ப்பங்களில் பங்கேற்றுள்ளன.
லாஸ்ஏஞ்சல்ஸில் 1984ஆம் ஆண்டு நடைபெற்ற ஒலிம்பிக் போட்டியில் ஆண்கள் மற்றும் பெண்கள் இரண்டு அணிகளிலும் சிறப்பாக பங்குபெற்று சிறந்த நிலையை அடைந்தனர்.அப்போட்டியில் ஆண்கள் அணி 4ஆம் இடமும் பெண்கள் அணி 8ஆம்இடமும் பெற முடிந்தது.
1998ஆம் ஆண்டில்,கனடியன் கைபந்து கழகம் தேசிய ஊனமுற்ற கைபந்து திட்டத்தின்குடையாக மாறியது. கனடியன்கைபந்துகழகத்தின் உதவியுடன் இன்றும் வெற்றிகரமாக இந்த்திட்டம் செயல்படுத்தப்பட்டு வருகிறது.
போலந்து நாட்டில் 2002-ஆம் ஆண்டில் உலக சாம்பியன்சிப் போட்டியில் கனடாவின் தேசிய ஊனமுற்ற ஆண்கள் கைபந்து அணி வென்றது. 2004லும் பதக்கத்தை தக்கவைத்துக் கொண்டதுபோட்டி அனுபவம் 1952ஆம் ஆண்டு சிக்காக்கோவில் நடைபெற்ற பான்-அமெரிக்காவில் போட்டி நடைபெற்றது. இன்று கனடா அண அனைத்து வகை சர்வதேச போட்டிகளிலும தேர்வு பெற கடுமையாகப் போராடிக் கொண்டிருக்கிறது. 1976-ஆம் ஆண்டிலிருந்து,கனடாவின் தேசிய அணியானது ஆண்கள் மற்றும் பெண்கள் பிரிவில் தொடர்ச்சியாக கோடைகால ஒலிம்பிக் போட்டியிலும்உலக சாம்பியன்ஷிப் போட்டிகளிலும் பலசந்தர்ப்பங்களில் பங்கேற்றுள்ளன.
லாஸ்ஏஞ்சல்ஸில் 1984ஆம் ஆண்டு நடைபெற்ற ஒலிம்பிக் போட்டியில் ஆண்கள் மற்றும் பெண்கள் இரண்டு அணிகளிலும் சிறப்பாக பங்குபெற்று சிறந்த நிலையை அடைந்தனர்.அப்போட்டியில் ஆண்கள் 4ஆம் இடமும் பெண்கள், 8ஆம்இடமும் பெற முடிந்தது.